Golongan kata (bahasa Melayu) - Wikipedia

# Golongan kata (bahasa Melayu)

### Dari Wikipedia Bahasa Melayu, ensiklopedia bebas.

Tatabahasa Bahasa Melayu

MORFOLOGI
Jenis ayat

1. Ayat penyata
   - Ayat transitif
   - Ayat intransitif
   - Ayat aktif
   - Ayat pasif
   - Ayat nafi
   - Ayat sungsang
   - Ayat inti
   - Ayat gabungan
2. Ayat perintah
3. Ayat tanya
4. Ayat seru

SINTAKSIS
Golongan kata

- Kata nama
- Kata ganti
  - Kata ganti diri
  - Kata ganti lain
- Kata kerja
- Adjektif
- Kata sendi
- Kata hubung
- Kata keterangan

Pembentukan kata

- Imbuhan kata nama
- Imbuhan kata kerja
- Istilah pinjaman

Lain-lain

- Kata bilangan
- Penjodoh bilangan
- Bentuk jamak
- Hukum D-M

Golongan Kata dalam bahasa Melayu terbahagi kepada empat bahagian yang besar:

- Kata nama
- Kata kerja
- Adjektif
- Kata tugas.

Bahagian-bahagian itu terdiri daripada dua kumpulan kata, iaitu kata isian dan kata tugas. "Kata isian" ialah kumpulan kata yang terbuka dan sentiasa berkembang. Kata nama, kata kerja dan adjektif ialah kata isian terbuka. "Kata tugas" pula ialah kumpulan kata tertutup, contohnya dan, itu, amat, walaupun dan sebagainya. Kata-kata juga boleh digolongkan berdasarkan faktor sintesis dan semantik.

## [Sunting] Kata nama

  Rencana utama: Kata nama

Kata nama terbahagi kepada dua bahagian yang besar iaitu nama am, nama khas, ganti nama dan nama terbitan. Kata nama am ialah kata yang digunakan untuk menjelaskan nama sesuatu yang bernyawa seperti orang, haiwan, dan sesutu yang tidak bernyawa seperti tumbuh-tumbuhan, tempat , benda, dan sebagainya secara umum. Kata nama khas ialah kata nama yang secara khususnya digunakan untuk menyebut nama sesuatu benda sama ada benda yang bernyawa dan yang tidak bernyawa. Kata ganti nama pula ialah kata nama yang digunakan untuk mewakili diri seseorang atau sebagai penunjuk. Kata nama terbitan wujud apabila kata nama am atau kata kerja diberi imbuhan.

## [Sunting] Kata kerja

  Rencana utama: Kata kerja

Kata kerja merupakan kata yang menjadi inti dalam frasa kerja, sama ada yang berlaku atau dilakukan. Contohnya, berjalan, makan, memakan, dimakan dan sebagainya. Kata kerja terbahagi kepada, kata kerja transitif ( Perbuatan Melampau ) dan kata kerja tak transitif ( Perbuatan tidak Melampau ).

## [Sunting] Adjektif

  Rencana utama: Adjektif

Adjektif ialah kata yang menjadi inti dalam frasa adjektif seperti manis sekali, sudah lama sungguh, masih lebat lagi (kata yang menjadi inti frasa digariskan di bawahnya).

Kata-kata dalam golongan kata adjektif menerangkan keadaan atau sifat sesuatu nama atau frasa nama. Kata adjektif boleh dikenali jika kata berkenaan didahului oleh kata penguat seperti amat, sangat, sungguh, sekali, paling, agak, benar.

## [Sunting] Kata sendi

  Rencana utama: Kata sendi

Kata sendi adalah kata yang digunakan untuk menyambungkan frasa nama dengan kata atau frasa-frasa dalam ayat.

## [Sunting] Kata hubung

  Rencana utama: Kata hubung

Kata hubung ialah perkataan yang digunakan untuk menggabungkan perkataan dengan perkataan rangkai kata dengan rangkai kata ayat dengan ayat.

## [Sunting] Kata seru

  Rencana utama: Kata seru

Digunakan untuk melahirkan pelbagai perasaan, seperti suka, duka, marah, gembira, mencabar, dicabar dan sebagainya.

## [Sunting] Kata tanya

  Rencana utama: Kata tanya

Kata tanya digunakan untuk bertanya atau menyoal sesuatu. Kata tanya hadir di dalam predikat. Kata tanya mesti diikuti oleh partikel ‘kah’ apabila digunakan di awal ayat tanya. Kata tanya boleh wujud di awal, di akhir atau di tengah ayat. Partikel ‘kah’ tidak diperlukan jika kata tanya terletak pada akhir ayat. Contoh kata tanya ialah kenapa, mengapa, bila, apa, mana, bagaimana, siapa dan berapa.

## [Sunting] Kata perintah

  Rencana utama: Kata perintah

Kata perintah bertugas untuk memberi tindak balas kepada orang yang mendengar (pihak kedua) sebagai larangan, silaan dan permintaan.

## [Sunting] Lihat juga

- Tatabahasa

Diperolehi daripada "http://ms.wikipedia.org../../../g/o/l/Golongan_kata_%28bahasa_Melayu%29_4d62.html"

Kategori: Tatabahasa bahasa Melayu

##### Views

- Rencana
- Perbincangan
- Semakan terkini

##### perhubungan

- Tentang Wikipedia
- Masyarakat
- Muat naik pintar
- Hubungi kami
- Menderma
- Bantuan

##### Cari